b'\n_START_ARTICLE_\nAugust Oetker\n_START_SECTION_\nBakgrunn\n_START_PARAGRAPH_\nAugust Oetker var s\xc3\xb8nn av bakermester August Adolph Oetker og advokatdatteren Bertha Oetker. Han hadde to s\xc3\xb8sken. Etter borgerskolen gikk han p\xc3\xa5 Adolfinum Gymnasium i B\xc3\xbcckeburg, der han tok abitur i 1878. Deretter begynte han i l\xc3\xa6re som apoteker ved Ratsapotheke i Stadthagen.\n_START_SECTION_\nUtdannelse\n_START_PARAGRAPH_\nI 1881 bestod han apotekerpr\xc3\xb8ven. Da begynte hans vandrings\xc3\xa5r, f\xc3\xb8rst til Langen ved Offenbach, s\xc3\xa5 andre steder, f\xc3\xb8r han antagelig i Hanau kom til et firma som produserte ger\xc3\xa5d til apotekene. Her traff han sin senere hustru Caroline._NEWLINE_Han studerte s\xc3\xa5 naturvitenskap i Berlin i fire semester. Deretter begynte han p\xc3\xa5 en doktoravhandling i botanikk, med temaet Zeigt der Pollen in den Unterabtheilungen der Pflanzen-Familien charakteristische Unterschiede? Han ble doktor ved Universitetet i Freiburg i 1888.\n_START_SECTION_\nForretningskarriere\n_START_PARAGRAPH_\nHan utviklet et bakepulver og var den f\xc3\xb8rste til \xc3\xa5 patentere oppfinnelsen. F\xc3\xb8r Oetker hadde allerede Justus von Liebig og hans amerikanske student Eben Horsford oppdaget det, men mens Oetker i hovedsak solgte produktet til private husstander, solgte Horsford det til bakerier._NEWLINE_Fra 1893 forhandlet Oetker sin oppfinnelse under merkenavnet Backin, og skapte dermed grunnlaget for den familieeide virksomhet Oetker-Gruppe. Firmaet bruker stadig den samme oppskrift ved fremstilling av bakepulver. Den 21. september 1903 s\xc3\xb8kte Oetker om patent p\xc3\xa5 sin metode til fremstilling av lengevirkende bakepulver eller bakeklart mel._NEWLINE_P\xc3\xa5 grunn av en vellykket markedsf\xc3\xb8ring solgte Oetkers produkter ganske godt, og snart var det gamle apotek forvandlet til en suksessforretning. I 1901 bygde Oetker sin f\xc3\xb8rste fabrikk._NEWLINE_Senere overtok Oetkers barnebarn Rudolf August Oetker virksomheten.'